nahid-hub/BLUGE-bengali-wikipedia-section-title-prediction huggingface dataset:
১৯৮৯ খ্রিষ্টাব্দে জোসেফ পোপ নামের একজন ব্যক্তি "এইডস" নামক একটি র‍্যানসমওয়্যার ট্রোজান তৈরি করেন (এটি "পিসি সাইবর্গ" নামেও পরিচিত)। এটিই সর্বপ্রথম র‍্যানসমওয়্যার হিসেবে পরিচিতি লাভ করে। র‍্যানসমওয়্যারটির পেলোড রান হওয়ার পর হার্ড ড্রাইভের সকল ফাইল এনক্রিপ্ট করে ফেলত এবং দাবি করত যে, সিস্টেমের কোনো নির্দিষ্ট একটি সফটওয়্যারের লাইসেন্সের মেয়াদ উত্তীর্ণ হয়ে গেছে। তাই সিস্টেম আনলক করলে হলে "পিসি সাইবর্গ কর্পোরেশন"কে ১৮৯ মার্কিন ডলার দিতে হবে। পোপের কাজের জন্য তাকে বিচারে দাঁড় করানো হলে ঘোষণা করা হয় যে, সে মানসিকভাবে অসুস্থ। কিন্তু সে প্রতিজ্ঞা করেছিল যে, এই ম্যালওয়্যাল থেকে সে যে অর্থ পেয়েছে তা এইডসের গবেষণা কাজে দান করা হবে। পাবলিক কী ক্রিপ্টোগ্রাফি ব্যবহার করে যে এই ধরনের আক্রমণ করা যায়, ১৯৯৬ খ্রিস্টাব্দে অ্যাডাল এল. ইয়ং এবং মোটি ইয়ুং তার ধারণা দিয়েছিলেন। তারা বিশ্বাস করতেন যে, সিমেট্রিক ক্রিপ্টোগ্রাফি ব্যবহার করার কারণে এইডস ট্রোজান বিফল ছিল এবং তারা আরএসএ ও টিইএ ব্যবহার করে ম্যাকিন্টোশ এসই/৩০ এর জন্য ক্রিপ্টোভাইরাসের প্রুফ-অফ-কনসেপ্ট প্রদর্শন করেছিলেন। ইয়ং এবং ইয়ুং এই আক্রমণটির নাম দিয়েছিলেন "ক্রিপ্টোভাইরাল এক্সটরশন" যা কিনা একটি প্রকাশ্য আক্রমণ; এটি ক্রিপ্টোভিরোলজির একটি ছোট অংশ যাতে প্রকাশ্য ও গোপন উভয় আক্রমণই বিদ্যমান।

মুক্তিপণ আদায়কারী কিছু র‍্যানসমওয়্যার ২০০৫ খ্রিষ্টাব্দের মে মাসের দিকে বেশ প্রভাবশালী হয়ে উঠে। ২০০৬ খ্রিষ্টাব্দের মাঝামাঝি সময়ে কিছু ট্রোজান যেমন - জিপিকোড, ট্রোজ.র‍্যানসম.এ, আর্কিভিয়াস, ক্রোটেন, ক্রাইজিপ এবং মেআর্কাইভ আরও আধুনিক আরএসএ এনক্রিপশন স্কিম ব্যবহার করতে শুরু করে এবং আরও বর্ধিত কী-সাইজ ব্যবহার করা শুরু করে। জিপিকোড.এজি সর্বপ্রথম ২০০৬ খ্রিষ্টাব্দের জুন মাসে শনাক্ত করা হয় এবং এটি একটি ৬৬০ বিটের আরএসএ পাবলিক কী ব্যবহার করে ফাইল এনক্রিপ্ট করত। ২০০৮ খ্রিষ্টাব্দের জুন মাসে এর একটি ভিন্ন সংষ্করণ "জিপিকোড.একে" শনাক্ত করা হয়। এটি একটি ১০২৪ বিটের আরএসএ কী ব্যবহার করত; বিশ্বাস করা হত যে, এটির কী এতটাই বড় ছিল যে বন্টিত কম্পিউটিং প্রচেষ্টা ছাড়া একে ভেঙে ফেলা অসম্ভব।

ক্রিপ্টোলকারের প্রসারের মাধ্যমে এনক্রিপ্টিং র‍্যানসমওয়্যার আবারও ২০১৩ খ্রিষ্টাব্দের শেষের দিকে প্রাধান্য লাভ করে—মুক্তিপণের অর্থ সংগ্রহ করার জন্য এটি ডিজিটাল মুদ্রা বিটকয়েন ব্যবহার করত। ১৫ অক্টোবর থেকে ১৮ ডিসেম্বর পর্যন্ত বিটকয়েনের লেনদেনের তথ্যের উপর ভিত্তি করে ২০১৩ খিস্টাব্দে "জেডিনেট" অনুমান করে যে, আক্রান্ত ব্যবহারকারীদের কাছ থেকে ক্রিপ্টোলকারের অপারেটররা প্রায় ২৭ মিলিয়ন মার্কিন ডলার নিতে সক্ষম হয়েছে। এর সামনের কয়েক মাসগুলোতে ক্রিপ্টোলকারের পদ্ধতি ব্যাপকভাবে অনুসৃত হয়েছে। তাদের মধ্যে অন্তর্ভুক্ত হল: ক্রিপ্টোলকার ২.০ (এটি ক্রিপ্টোলকারের সঙ্গে সম্পর্কিত না), ক্রিপ্টোডিফেন্স(শুরুতে এর নকশাতে একটি গুরুতর ত্রুটি ছিল। এটি এমন জায়গায় প্রাইভেট কী সংরক্ষণ করত যা ব্যবহারকারী কর্তৃক সহজে পুনরুদ্ধারযোগ্য। মূলত উইন্ডোজের বিল্ট-ইন এনক্রিপশন এপিআই ব্যবহারের কারণে এমনটি ঘটেছে।) আর ২০১৪ খ্রিষ্টাব্দের আগস্ট মাসে আরেকটি ট্রোজান আবিষ্কার করা হয় যা কিনা সাইনোলজি কর্তৃক প্রস্তুতকৃত নেটওয়ার্ক সংযুক্ত স্টোরেজ ডিভাইসদের নির্দিষ্টভাবে লক্ষ্য করত।

সঠিক অনুচ্ছেদ শিরোনাম কোনটি?
titleA. এনক্রিপ্টিং র‍্যানসমওয়্যার
titleB. ইতিহাস
titleC. নন-এনক্রিপ্টিং র‍্যানসমওয়্যার
titleD. রেভেটন
উত্তর: titleA
জাহাজমারা ইউনিয়নের আয়তন ২১৩.২৩ বর্গ কিলোমিটার। এটি আয়তনের দিক থেকে নোয়াখালী জেলার সবচেয়ে বড় ইউনিয়ন। 
দিন দিন জাহাজমারা ইউনিয়নের আয়তন বাড়ছে। জাহাজমারা ইউনিয়নের পশ্চিমে নতুন করে একটি চর জেগে উঠেছে চারটির স্থানীয় নাম মধ্যের চর।
বলা হয়ে থাকে এই চারটি নাকি বর্তমান জাহাজমারা ইউনিয়নের আয়তন থেকে অনেক বড়।সেই হিসেবে জাহাজমারা ইউনিয়নের আয়তন বাড়ছে।
সঠিক অনুচ্ছেদ শিরোনাম কোনটি?
titleA. খাল ও নদী
titleB. প্রশাসনিক কাঠামো
titleC. অবস্থান ও সীমানা
titleD. আয়তন
উত্তর: titleD
স্বনামধন্য বার্বাডিয়ান ক্রিকেট পরিবারের অন্যতম সদস্যরূপে এসেছেন। দ্বীপ থেকে প্রতিনিধিত্বকারী চার ভাইয়ের একজন ছিলেন তিনি। অন্যরা হলেন - আলফ্রেড, ক্লিমেন্ট ও চেস্টার ব্রাউন। তারা সকলেই হ্যারিসন কলেজের প্রাক্তন ছাত্র ছিলেন। তিনি তার সময়কালে অত্যন্ত সুপরিচিত ছিলেন ও উঁচুমানের খেলোয়াড় হিসেবে মূল্যায়িত হতেন। বড় ভাই অ্যালান টেস্ট মর্যাদা প্রাপ্তির পূর্বে ওয়েস্ট ইন্ডিজের চমকপ্রদ ব্যাটসম্যান ছিলেন। তারা উভয়েই বেশ কয়েকবার বার্বাডোসের পক্ষে খেলেন।

লন্ডনের মিডল টেম্পলে আইন বিষয়ে অধ্যয়নের জন্য প্রথম-শ্রেণীর ক্রিকেট থেকে বিচ্যুত ঘটে তার। প্রায় দশ বছর খেলা থেকে দূরে থাকেন। এছাড়াও প্রথম বিশ্বযুদ্ধের বিস্তার ঘটায় আঞ্চলিক পর্যায়ের আন্তঃ-আঞ্চলিক ক্রিকেটও পুরোপুরি নির্জীব হয়ে পড়ে। বিশ্বযুদ্ধ চলাকালে ব্রিটিশ গায়ানায় অভিবাসিত হন। ১৯১৬ সালে বারে যোগ দেন। ইংল্যান্ডে থাকাকালে সারে ক্লাব ও গ্রাউন্ডের পক্ষে খেলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleA
গান্ধীজি দাদা আব্দুল্লা এন্ড সন্সের আইনজীবী হিসাবে দক্ষিণ আফ্রিকায় যান। দক্ষিণ আফ্রিকা গান্ধীর জীবনকে নাটকীয়ভাবে পরিবর্তন করে দেয়। এখানে তিনি ভারতীয় ও কৃষ্ণাঙ্গদের প্রতি সাধারণভাবে প্রচলিত বৈষম্যের শিকার হন। একদিন ডারবানের আদালতে ম্যাজিস্ট্রেট তার পাগড়ি সরিয়ে ফেলতে বলেন। গান্ধী তা অগ্রাহ্য করেন এবং আদালত কক্ষ থেকে ক্ষোভে বেরিয়ে পড়েন। তাকে প্রথম শ্রেণীর বৈধ টিকিট থাকা সত্ত্বেও পিটার ম্যারিজবার্গের একটি ট্রেনের প্রথম শ্রেণীর কামরা থেকে তৃতীয় শ্রেণীর কামরায় যেতে বাধ্য করা হয়। স্টেজকোচে ভ্রমণের সময় একজন চালক তাকে প্রহার করে কারণ তিনি এক ইউরোপীয় যাত্রীকে জায়গা করে দেয়ার জন্য ফুট বোর্ডে চড়তে রাজি হননি। যাত্রাপথে তাকে আরও কষ্ট করতে হয় এবং অনেক হোটেল থেকে তাকে বহিষ্কার করা হয়। এই ঘটনাগুলো তার পরবর্তী সামাজিক কার্যকলাপের মোড় ঘুরিয়ে দেয়ার পেছনে মুখ্য ভূমিকা রাখে। ভারতীয়দের বিরুদ্ধে বর্ণবাদ, কুসংস্কার এবং অবিচার লক্ষ করে গান্ধী তার জনগণের মর্যাদা এবং অবস্থান নিয়ে প্রশ্নবিদ্ধ হয়ে ওঠেন।

দক্ষিণ আফ্রিকায় ভারতীয়দের ভোটাধিকার ছিল না। এই অধিকার আদায়ের বিল উত্থাপনের জন্য তিনি আরও কিছুদিন দেশটিতে থেকে যান। বিলের উদ্দেশ্য সিদ্ধ না হলেও এই আন্দোলন সেদেশের ভারতীয়দেরকে অধিকার সচেতন করে তুলেছিল। ১৮৯৪ সালে গান্ধী নাটাল ইন্ডিয়ান কংগ্রেস প্রতিষ্ঠা করেন। এই সংগঠনের মাধ্যমে সেখানকার ভারতীয়দেরকে রাজনৈতিকভাবে সংঘবদ্ধ করেন। ১৮৯৭ সালের জানুয়ারিতে ভারতে এক সংক্ষিপ্ত সফর শেষে ফিরে আসার পর এক শ্বেতাঙ্গ মব তাকে প্রাণে মেরে ফেলার চেষ্টা করে। গান্ধী এই মব সদস্যদের বিরুদ্ধে কোন অভিযোগ করেননি। কারণ তার মতে, কারও ব্যক্তিগত ভুলের জন্য পুরো দলের বিরুদ্ধে প্রতিশোধ নেয়াকে তিনি সমর্থন করেন না।

১৯০৬ সালে ট্রান্সভাল সরকার উপনিবেশের ভারতীয়দের নিবন্ধনে বাধ্য করানোর জন্য একটি আইন পাশ করে। ১১ই সেপ্টেম্বর জোহানেসবার্গে সংঘটিত এক গণ প্রতিরোধে গান্ধী সবাইকে এই আইন বর্জন করতে বলেন। তিনি বলেন, আইন না মানার কারণে তাদের উপর যে অত্যাচার করা হবে দরকার হলে তা মেনে নেবেন, কিন্তু আইন মানবেন না। এই পরিকল্পনা কাজে দেয়, এবং ৭ বছর ব্যাপী এক আন্দোলনের সূচনা ঘটে। এ সময় আইন অম্যান্য করা, নিজেদের নিবন্ধন কার্ড পুড়িয়ে ফেলা সহ বিভিন্ন কারণে অনেক ভারতীয়কে বন্দী করা হয়। অনেকে আহত বা নিহত হয়। সরকার তার কাজে অনেকটাই সফল হয়। কিন্তু শান্তিকামী ভারতীয়দের উপর এহেন নিগীড়নমূলক ব্যবস্থা গ্রহণের কারণে দক্ষিণ আফ্রিকার সাধারণ মানুষের মধ্য থেকেই প্রতিবাদ শুরু হয়। অগত্যা দক্ষিণ আফ্রিকার জেনারেল ইয়ান ক্রিশ্চিয়ান স্মুট গান্ধীর সাথে সমঝোতা করতে বাধ্য হন। এর মাধ্যমেই গান্ধীর আদর্শ প্রতিষ্ঠা পায় এবং সত্যাগ্রহ তার আসল রূপ পেতে শুরু করে।

সঠিক অনুচ্ছেদ শিরোনাম কোনটি?
titleA. সত্য
titleB. দক্ষিণ আফ্রিকার গণঅধিকার আন্দোলন (১৮৯৩-১৯১৪)
titleC. সরলতা
titleD. গান্ধীর মূলনীতি
উত্তর: titleB
ভারদার অনেক চলচ্চিত্রের কেন্দ্রীয় চরিত্র হল সমাজের নিম্নবিত্ত বা সমাজচ্যুত ব্যক্তি এবং প্রামাণ্যচিত্রগুলো প্রকৃতি সম্পর্কিত। তিনি ব্ল্যাক প্যান্থার পার্টির নেতা হুই নিউটন একজন পুলিশ কর্মকর্তাকে হত্যা করার কারণে গ্রেফতার হওয়ার পর এই দলটিকে নিয়ে দুটি স্বল্পদৈর্ঘ্য চলচ্চিত্র নির্মাণ করেন, সেগুলো হল "হুই" ও "ব্ল্যাক প্যান্থারস"। চলচ্চিত্র দুটিতে নিউটনের সমর্থনে জনগণের মিছিল এবং "ফ্রি হুই" ক্যাম্পেইনকে প্রাধান্য দেওয়া হয়।

অন্যান্য ফরাসি নবকল্লোলের পরিচালকদের মত ভারদাও ওতোর তত্ত্বে প্রভাবিত ছিলেন এবং ক্যামেরাকে "কলমের মত" ব্যবহার করে নিজস্ব কৌশল সৃষ্টি করেন। ভারদা তার চলচ্চিত্র নির্মাণের পদ্ধতিকে "সিনেক্রিতুর" (চলচ্চিত্রে লেখনী) বলে অভিহিত করেন। একটি চলচ্চিত্রে ব্যবহৃত মৌলিক ভূমিকাগুলো, তথা চিত্রগ্রহণ, চিত্রনাট্য, পরিচালনাকে আলাদা না করে তিনি বিশ্বাস করতেন সকল ভূমিকাগুলোকে একই সাথে কাজের মাধ্যমে আরও সংযোজক চলচ্চিত্র নির্মাণ করা যায় এবং চলচ্চিত্রের সকল উপাদান এর বার্তার সাথে সংগতিপূর্ণ হবে। তিনি দাবী করেন তিনি তার বেশিরভাগ আবিষ্কার সম্পাদনার সময় করে থাকেন এবং মূলভাব তৈরিতে চিত্র ও সংলাপে বিভিন্ন সুযোগ খুঁজে থাকেন।

আলোকচিত্র ধারণের পূর্ব অভিজ্ঞতার কারণে তার চলচ্চিত্রে স্থির চিত্র প্রায়ই গুরুত্বপূর্ণ হয়ে ওঠে। স্থির চিত্র প্রতীকী বা বর্ণনামূলক বিষয় ফুটিয়ে তুলতে পারে এবং এর সকল উপাদানই গুরুত্বপূর্ণ। তার চলচ্চিত্রে মাঝে মাঝে স্থির ও চলমান চিত্রের মধ্যে দ্বন্দ্ব লক্ষণীয়, এবং তিনি প্রায়ই চলমান চিত্রের সাথে স্থির চিত্রের (স্ন্যাপশট) মিশ্রণ ঘটাতেন। ভারদা বর্ণনায় খুব বেশি মনযোগ দেন এবং তার চলচ্চিত্রায়নের সাথে সংশ্লিষ্ট সকল কাজের ব্যাপারে অতি সতর্ক ছিলেন। তার চলচ্চিত্রের উপাদানগুলো খুব কমই কেবল প্রায়োগিক ছিল, সকল উপাদানগুলোর নিজস্ব সংশ্লিষ্টতা, তথা এর নিজস্ব এবং সামগ্রিক চলচ্চিত্রের বার্তার সাথে সংশ্লিষ্ট ছিল।

তার বেশিরভাগ প্রভা ছিল শৈল্পিক বা সাহিত্যিক, তন্মধ্যে রয়েছে পরাবাস্তববাদ, উইলিয়াম ফকনার, ফ্রান্‌ৎস কাফকা, ও নাথালি সারাউট।

সঠিক অনুচ্ছেদ শিরোনাম কোনটি?
titleA. ক্লেও দ্য স্যাঁক আ সেত (১৯৬১)
titleB. পদ্ধতি ও প্রভাব
titleC. ফরাসি নবকল্লোলের সাথে সংশ্লিষ্টতা
titleD. ভিসাজ ভিলাজ
উত্তর: titleB
কলেজটি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক অনুমোদিত পাঁচ বছরের অধ্যয়নের কোর্স প্রদান করে, যা ঢাকা বিশ্ববিদ্যালয়ের অধীনে মেডিসিন ব্যাচেলর, সার্জারি (এমবিবিএস) ডিগ্রি প্রদান করে। চূড়ান্ত পেশাদার পরীক্ষায় উত্তীর্ণ হওয়ার পরে, বাধ্যতামূলক এক বছরের ইন্টার্নশিপ রয়েছে । ইন্টার্নশিপ বিএমডিসি থেকে ওষুধ অনুশীলনের জন্য নিবন্ধন পাওয়া পূর্বশর্ত। 

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. সংস্থা ও প্রশাসন
titleC. শিক্ষা
titleD. হাসপাতালের অবকাঠামো
উত্তর: titleC
তিনি উত্তরপ্রদেশের এলাহাবাদ জেলার নিহলপুর গ্রামে জন্মগ্রহণ করেন। তিনি প্রাথমিকভাবে আলাহাবাদের ক্রোস্টওয়ায়েট গার্লস স্কুল থেকে পড়াশোনা করেন এবং ১৯১৯ সালে মাধ্যমিক পরীক্ষা পাস করেন। একই বছর তার খান্দোওয়ায়ের ঠাকুর লক্ষ্মণ সিং চৌহানের সঙ্গে বিয়ে হয় এবং পরবর্তিতে তিনি জব্বুলপুর স্থানান্তর হন। (বর্তমানে জবলপুর), সিপি।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. লেখিকা জীবন
titleC. কর্মজীবন
titleD. পরিবার
উত্তর: titleA
তার পূর্বসূরি, মহারাজা আফতাব চাঁদ মহতাব (শাসন: ১৮৭৯-৮৫) উত্তরাধিকারী ছাড়াই মারা যান, এবং তার বিধবা ১৮৪২-১৮৭৯ বর্ধমান এস্টেটের অতীতের শাসক মাহতাব চাঁদ বাহাদুরের একজন আত্মীয় বনবিহারী কাপুরের পুত্র বিজয় চাঁদ মহতাবকে দত্তক গ্রহণ করেন। দত্তক গহনের সময় ১৮৮৭ সালে ২৩ জুলাই তিনি মাত্র ছয় বছর বয়সের ছিলেন তাই দেওয়ান সহ প্রতিপাল্যাধিকরণ, বন বিহারি কাপুর, (বিজয়চাদের জন্মদাতা পিতা) ১৯০২ অবধি এস্টেট শাসন করেন। সরকার ১৮৯৭ সালে রাজ্যে ৬০০ জন সশস্ত্র বাহিনী এবং ৪১টি কামান বজায় রাখার অনুমতি দেয়।

সঠিক অনুচ্ছেদ শিরোনাম কোনটি?
titleA. উত্তরাধিকারী
titleB. প্রথম জীবন
titleC. মৃত্যু
titleD. জীবন
উত্তর: titleB
শাকিরার প্রথম প্রেমিকের নাম অ্যান্টোনিও। অ্যান্টোনিও ছিলেন আর্জেন্টিনার সাবেক প্রেসিডেন্ট ফার্নান্দো ডে লা রুয়ার ছেলে। শাকিরা ও অ্যান্টোনিও দীর্ঘ ১১ বছর একসঙ্গে বাস করেছেন। কিন্তু শেষ পর্যন্ত তাদের প্রেম টেকেনি। বিচ্ছেদের পরই শাকিরার বিরুদ্ধে আড়াই'শ মিলিয়ন ডলারের মামলা করেছিলেন অ্যান্টোনিও। আদালতে দাখিল করা কাগজপত্রে অ্যান্টোনিও উল্লেখ করেন, শাকিরা নামটি একটি ব্র্যান্ডে পরিণত হয়েছে। এর পুরো কৃতিত্ব নিজের বলেই তিনি মনে করেন। এছাড়া শাকিরার তুমুল জনপ্রিয় 'হিপস ডোন্ট লাই' ও 'ওয়াকা ওয়াকা' গান দুটি তৈরির ভাবনাও প্রথম তার মাথায় এসেছিল। এসব কারণেই তিনি মনে করেন, শাকিরার আয়ের একটি অংশ তার প্রাপ্য। কিন্তু মামলাটি ধোপে টেকেনি। এরপর আরও ৩টি মামলা করেন তিনি। কোনো মামলায়ই তিনি সুবিধা করতে পারেননি। সবগুলো মামলার রায়ই শাকিরার পক্ষে যায়।

অ্যান্টোনিওর সঙ্গে বিচ্ছেদের পর স্প্যানিশ ফুটবল তারকা জেরার্ড পিকেকে নতুন সঙ্গী হিসেবে বেছে নিয়েছেন শাকিরা। জেরার্ড পিকের সাথে শাকিরার পরিচয়টাও গান ও ফুটবলের মাধ্যমেই। ২০১০ সালে দক্ষিণ আফ্রিকা বিশ্বকাপের আগে স্পেনের হয়ে অনুশীলনে শাকিরার সঙ্গে পিকের প্রথম সাক্ষাৎ হয়। পিকে ছিলেন দলীয় অনুশীলনে আর শাকিরা গিয়েছিলেন বিশ্বকাপের অফিসিয়াল সঙ্গীত 'ওয়াকা ওয়াকা'র রেকর্ডিংয়ে। তখন থেকেই তাদের শুরু। আর ঠিক তার এক বছর পরই আনুষ্ঠানিকভাবে প্রেমের ঘোষণা দেন এ জুটি। তাদের দুজনের মধ্যে বয়সের পার্থক্য ১০ বছর। জেরার্ড পিকে শাকিরার চেয়ে ১০ বছরের ছোট। তারপরও কোনো বাধা মানেনি তাদের ভালোবাসা। এখন তাদের সংসারে রয়েছে দুইজন ছেলে সন্তান।

সঠিক অনুচ্ছেদ শিরোনাম কোনটি?
titleA. প্রেম-ভালোবাসা
titleB. অভিনয়
titleC. সম্মাননা
titleD. গিনেস ওয়ার্ল্ডস-রেকর্ডস
উত্তর: titleA
দীনবন্ধু মিত্র ১৮৫৯ সালে নীল বিদ্রোহ নিয়ে নীল দর্পণ নাটক রচনা করেন। মাইকেল মধুসূদন দত্ত এটি ইংরেজি ভাষায় অনুবাদ করেন এবং এটি প্রকাশ করেন রেভারেন্ড জেমস লং। এটা ইংল্যান্ডে অনেক মনোযোগ আকৃষ্ট করে, যেখানে তাদের দেশের মানুষের বর্বরতার তারা স্তব্ধ হয়ে যায়। কিন্তু এদেশে ব্রিটিশ সরকার পরিহাসমূলক বিচারের মাধ্যমে রেভারেন্ড লং- কে কারাদন্ড ও জরিমানার শাস্তি দেয়া হয়। কালীপ্রসন্ন সিংহ তার জরিমানার টাকা পরিশোধ করেন।


সঠিক অনুচ্ছেদ শিরোনাম কোনটি?
titleA. বিদ্রোহ কারণসমূহ
titleB. প্রাচীন ও আধুনিক নীলচাষ
titleC. বিদ্রোহ
titleD. সাংস্কৃতিক প্রভাব
উত্তর: titleD
চার্লস স্টাড বেশ কয়েকটি গ্রন্থ রচনা করে গেছেন। তন্মধ্যে, দ্য চকলেট সোলজার, অর, হিরোইজম: দ্য লস্ট কর্ড অব ক্রিস্টিয়ানিটি (১৯১২) ও ক্রাইস্টস এটসেটরাস (১৯১৫) অন্যতম।

স্টাড রচিত অনেকগুলো কবিতার মধ্যে অনলি ওয়ান লাইফ, টুইল সুন বি পাস্ট সর্বাপেক্ষা জনপ্রিয়। তন্মধ্যে অনলি ওয়ান লাইফ কবিতা অনুসরণে ১৯৭৩ সালে ল্যানি ওল্ফ অনলি ওয়ান লাইফ সঙ্গীত রচনা করেছিলেন।

সঠিক অনুচ্ছেদ শিরোনাম কোনটি?
titleA. ধর্মপ্রচার
titleB. শৈশবকাল
titleC. রচনাসমগ্র
titleD. ব্যক্তিগত জীবন
উত্তর: titleC
২০০৬ খ্রিষ্টাব্দের ৩ আগস্ট তিনি বিয়ে করেন সঙ্গীতশিল্পী তাহসানকে। বিয়ের পরে উভয়ে যৌথভাবে বের করেছেন একাধিক গানের এ্যালবাম। ২০১৩ সালের ৩০ এপ্রিল তিনি আইরা নামক কন্যাসন্তানের জন্ম দেন। ২০১৭ সালের জুলাইয়ে তাদের বিবাহ বিচ্ছেদ ঘটে। পরে ২০১৯ সালের ৬ ডিসেম্বর ভারতের অন্যতম জনপ্রিয় চলচ্চিত্র নির্মাতা সৃজিত মুখার্জিকে বিয়ে করেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. বিচারক
titleD. চলচ্চিত্র তালিকা
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ৫১ নং ইংরেজ বাজার বিধানসভা কেন্দ্রটি ইংরেজ বাজার পৌরসভা এবং অমৃতি, বিনোদপুর গ্রাম পঞ্চায়েত যদুপুর-১, যদুপুর-২, কাজিগ্রাম, কোতোয়ালি এবং মহদীপুর গ্রাম পঞ্চায়েত গুলি ইংরেজ বাজার সমষ্টি উন্নয়ন ব্লক এর অন্তর্গত।

ইংরেজ বাজার বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ২০১৩ উপ-নির্বাচন
titleB. নির্বাচনী ফলাফল
titleC. এলাকা
titleD. ১৯৭৭-২০০৬
উত্তর: titleC
১৯৫৩-৫৪ মৌসুম থেকে ১৯৬৩-৬৪ মৌসুম পর্যন্ত ইয়ান কলকুহনের প্রথম-শ্রেণীর খেলোয়াড়ী জীবন চলমান ছিল। এগারো মৌসুম সেন্ট্রাল ডিস্ট্রিক্টসের সাথে যুক্ত থাকেন। প্রায়শঃই দ্রুতগতিসম্পন্ন বোলারের বল রক্ষাকল্পে স্ট্যাম্পের পিছনে দণ্ডায়মান থাকতেন।

বেশ বয়স নিয়ে ২৯ বছর বয়সে প্রথম-শ্রেণীর ক্রিকেটে যাত্রা শুরু করেন ইয়ান কলকুহন। উইকেট-রক্ষণে বিশ্বস্তভাবে দায়িত্ব পালনসহ নিচেরসারিতে ডানহাতে কার্যকরী ব্যাটিংশৈলী উপস্থাপনায় তৎপরতা দেখান। সেন্ট্রাল ডিস্ট্রিক্টসের পক্ষে প্রথম খেলেন। এক বছর পর নিউজিল্যান্ড দলের পক্ষে টেস্ট খেলার জন্যে মনোনীত হন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. শৈশবকাল
উত্তর: titleB
২011 সালে, গুজরাট সরকার খালের উপর সৌর প্যানেল স্থাপন করে সৌরশক্তি উৎপাদনের পরিকল্পনা ঘোষণা করে, যাতে আশেপাশের গ্রামগুলির জন্য বিদ্যুৎ পেতে সুবিধা হয় এবং তা জলের বাষ্পীভবন কমাতেও সাহায্য করে। প্রথম পর্যায়ে ২৫ কিলোমিটার দীর্ঘ খালের উপর প্যানেল স্থাপন করা হয় যার থেকে 25 মেগাওয়াট ক্ষমতার বিদ্যুৎ উৎপাদন হয়।

সঠিক অনুচ্ছেদ শিরোনাম কোনটি?
titleA. পরিবেশ ও বনমন্ত্রকের প্রতিবেদন
titleB. ভৌগোলিক অবস্থান
titleC. সৌর শক্তি উৎপাদন
titleD. উচ্চতা পরিবর্ধন
উত্তর: titleC
লাহোর প্রস্তাব () যা পাকিস্তান প্রস্তাব নামেও পরিচিত, ১৯৪০ সালের ২২-২৪ মার্চ লাহোরের মিন্টু পার্কে (বর্তমানে ইকবাল পার্ক) সর্বভারতীয় মুসলিম লীগের তিনদিন ব্যাপী সাধারণ অধিবেশনে দেওয়া একটি আনুষ্ঠানিক রাজনৈতিক বিবৃতি। এ প্রস্তাবটিকে বলা হয়ে থাকে ব্রিটিশ ভারতে বৃহত্তর মুসলিম স্বাযত্তশাসনের প্রথম দাবি এবং পৃথক মুসলিম রাষ্ট্র গঠনের প্রথম ধাপ। ১৯৩০ সালে ভারতীয় মুসলমানদের জন্য পৃথক রাষ্ট্র গঠনে ধারনা প্রথম মুহাম্মদ ইকবাল উপস্থাপন করেছিলেন এবং ১৯৩৩ সালে পাকিস্তান ঘোষণায় চৌধুরী রহমত আলী পাকিস্তান নামের প্রস্তাব করেন। প্রথমদিকে, মুহাম্মদ আলী জিন্নাহ ও অন্যান্য নেতৃবৃন্ধ হিন্দু-মুসলিম ঐক্যের পক্ষে ছিল, কিন্তু ১৯৩০-এর দশকের ধর্মীয় বৈরিতা ও অস্থির রানৈতিক পরিবেশ এ ধারণাকে আরও মর্মস্পশী করে তুলে। জিন্নাহ তার বক্তৃতায় ভারতীয় জাতীয় কংগ্রেস ও ভারতীয় জাতীয়তাবাদী মুসলমানদের সমালোচনা করেন এবং দ্বিজাতীয় তত্ত্ব ও পৃথক মুসলিম রাষ্ট্র গঠনের দাবি উপস্থাপন করেন। পাঞ্জাবের মুখ্যমন্ত্রী সিকান্দার হায়াত খান লাহোর প্রস্তাবের প্রারম্ভিক খসড়া তৈরি করেন, যা আলোচনা ও সংশোধনের জন্য নিখিল ভারত মুসলিম লীগের সাবজেক্ট কমিটি সমীপে পেশ করা হয়। সাবজেক্ট কমিটি এ প্রস্তাবটিতে আমূল করেন। মুসলিম লীগের সাধারণ অধিবেশনে বাংলার মুখ্যমন্ত্রী এ.কে. ফজলুল হক সেটি উত্থাপন করেন এবং অন্যান্য মুসলিম নেতৃবৃন্দ তা সমর্থন করেন। লাহোর প্রস্তাবের মূলনীতি ১৯৪০ সালের ২৪ মার্চ পাশ হয়। ১৯৪১ সালে এটি মুসলিম লীগের সংবিধানের একটি অংশে পরিণত হয়। ১৯৪৬ সাল নাগাদ একটি পূথক মুসলিম রাষ্ট্র গঠনকে ভিত্তি করে সংগ্রামের ডাক দেয়। ঘোষণাটি ছিল:

মিনার-ই-পাকিস্তান হচ্ছে লাহোরের ইকবাল পার্কে অবস্থিত একটি ৬০ মিটার উচু কংক্রিটের মিনার। মিনারটি যেখানে নির্মাণ করা হয় সেখানে লাহোর প্রস্তাব পাশ হয়েছিল, যা পাকিস্তান সৃষ্টির দাবি ছিল। এই দিনটি পাকিস্তানে সরকারি ছুটির দিন এবং তখন থেকে তারা দিনটিকে পাকিস্তান দিবস হিসাবে পালন করে আসছে, যখন ১৯৫৬ সালে পাকিস্তান বিশ্বে প্রথম ইসলামী প্রজাতন্ত্র হিসাবে প্রতিষ্ঠিত হয়। মুহাম্মদ ওয়ালি উল্লাহ খান এর নকশা করেন এবং মিলান আব্দুল খালিদ কোম্পানি এটি নির্মাণ করে। মিনারের ভিত্তি ভূমি থেকে ৪ মিটার উচু। পরের ১৩ মিটার ফুলের মত একটি স্কাল্পট গঠন করেছে এবং এখান থেকে মিনারটি ক্রমর্শ সরু হয়ে উপরের দিকে উঠেছে। মিনারের ভিত্তি প্লাটর্ফোরটি হচ্ছে একটি পাচঁ কোণা বিশিষ্ট তারকার মত করে তৈরি যা একটি ক্রিসেন্ট দ্বারা আবদ্ধ। এটির মেঝে মজবুত কংক্রিট এবং দেয়াল মার্বেল পাথর দিয়ে নির্মাণ করা হয়েছে।

সঠিক অনুচ্ছেদ শিরোনাম কোনটি?
titleA. রাষ্ট্রীয় প্রতীক
titleB. জাতীয় বাক্য
titleC. জাতীয় পতাকা
titleD. লাহোর প্রস্তাব ও মিনার-ই-পাকিস্তান
উত্তর: titleD
টেমস নদীর নৌকা বাইচ ২২৫ কিলো মিটার দীর্ঘ ছিল। ক্যামব্রিজ লটারিতে জয়ী হয় এবং অক্সফোর্ডের পাশে দ্রুত বাইচ শুরু করে, তার পর অক্সফোর্ড তার নৌকা বাইচ প্রদর্শন করে । এ সম্পর্কে লেখক উইলিয়াম ম্যাকমিচেল বলেন" জুনের এই আবহাওয়া যেন আমাদের পক্ষেই ছিল"। এই প্রতিযোগিতা সন্ধ্যা ৬ টায় শুরু হওয়ার কথা থাকলেও কিছু সমস্যার কারণে তা ১ ঘণ্টা পিছিয়ে ৭ টায় শুরু হয়। 
এই ঐতিহাসিক প্রতিযোগিতা উপভোগ করতে প্রায় ২০,০০০ মানুষ উপস্থিত হয় । দুই দলই বেশি গতি উঠানোর চেষ্টা করেছে, কিন্তু অক্সফোর্ডের গতি অনেক বেশি ছিল । অবশেষে দুই দলের সময়ের ব্যবধান বিবেচনা করে জয়ী দল নির্ণয় করা হয় । অক্সফোর্ড ১৪ মিনিট ৩০ সেকেন্ডের ব্যবধানে জয়ী হয়।

সঠিক অনুচ্ছেদ শিরোনাম কোনটি?
titleA. প্রতিযোগিতা
titleB. নেপথ্য
titleC. অংশগ্রহণকারী দল
titleD. তথ্যসূত্র
উত্তর: titleA
২০১১ সালের আদমশুমারি অনুযায়ী ফটিকছড়ি উপজেলার সাক্ষরতার হার ৫১.৪%। এ উপজেলায় ৫টি কলেজ, ২টি স্কুল এন্ড কলেজ, ৪৭টি মাধ্যমিক বিদ্যালয়, ৯টি বালিকা বিদ্যালয়, ৪টি নিম্ন মাধ্যমিক বিদ্যালয়, কামিল, আলিম এবং দাখিল সহ মোট ৪১টি মাদ্রাসা, ৩০০টি এবতেদায়ী ও কওমী মাদ্রাসা, ১৪৩টি সরকারি প্রাথমিক বিদ্যালয় এবং ২৫টি কিন্ডারগার্টেন আছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা
titleC. ভূ-প্রকৃতি
titleD. অবস্থান ও সীমানা
উত্তর: titleB
ষড়যন্ত্র টের পাওয়ার পর যুবরাজ আলি গওহর দিল্লি থেকে পালিয়ে যান। ষড়যন্ত্রের ফলে সম্রাট দ্বিতীয় আলমগীর নিহত হয়েছিলেন। সুজা-উদ-দৌলা এসময় আলি গওহরকে স্বাগত জানান ও সুরক্ষা দেন। আলি গওহর নিজেকে দ্বিতীয় শাহ আলম ঘোষণা দেন এবং সুজা-উদ-দৌলাকে সাম্রাজ্যের প্রধান উজির হিসেবে স্বীকৃতি দেন। তারা উভয়ে সদাশিবরাও ভাও কর্তৃক সিংহাসন লাভকারী তৃতীয় শাহজাহানের বিরুদ্ধে দাঁড়ান।

ব্রিটিশ ইস্ট ইন্ডিয়া কোম্পানি ও মীর জাফরের কাছ থেকে মুঘল সাম্রজ্যের পূর্বাঞ্চলীয় বাংলা দখল করে নেয়া জন্য দ্বিতীয় শাহ আলমকে পরামর্শ প্রদান করা হয়। সুজা-উদ-দৌলা, নাজিব-উদ-দৌলা ও মির্জা জওয়ান বখত আহমেদ শাহ দুররানির সাথে মিত্রতা গড়ে তোলেন। পানিপথের তৃতীয় যুদ্ধে তারা আহমেদ শাহ দুররানিকে সহায়তা করেছিলেন।

সঠিক অনুচ্ছেদ শিরোনাম কোনটি?
titleA. পানিপথের তৃতীয় যুদ্ধ
titleB. মুঘল সাম্রাজ্যের প্রধান উজির
titleC. প্রথম জীবন
titleD. আওধের নবাব
উত্তর: titleB
থম্পসন ক্যালিফোর্নিয়ার লস অ্যাঞ্জেলেসে জন্মগ্রহণ করেছিলেন এবং বড় হয়েছেন নিউ ইয়র্ক সিটির ব্রুকলিনে। তার বাবা চকোলেট গিনিস ব্যান্ডের গায়ক-গীতিকার মার্ক অ্যান্থনি থম্পসন, যিনি আফ্রিকান-পানামানিয়ান বংশোদ্ভূত, এবং তাঁর মা অর্ধ-ইউরোপীয় এবং অর্ধ-মেক্সিকান । তিনি প্রথমে সান্তা মনিকা হাইস্কুল এবং তারপরে সান্তা মনিকা কলেজে পড়েন। যেখানে তিনি সাংস্কৃতিক নৃতাত্ত্বিক পড়াশোনা করেছিলেন। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অভিনয় জীবন
titleC. সংগীত
titleD. প্রাথমিক জীবন
উত্তর: titleD
বিদেশি ভাবধারায় প্রথম দিকে ছবি আঁকলেও পরবর্তীতে সম্পূর্ণ দেশীয় তথা গ্রামবাংলার প্রতিরূপ তার ছবিতে ফুটে উঠেছে। নিজস্ব বৈশিষ্ট্য ও স্বকীয়তার লক্ষ্যে তিনি লোক ও নৃগোষ্ঠীদের সংস্কৃতি বেছে নেন। নিজস্ব বাঙালি সংস্কৃতি ও ভাবধারার জন্য তিনি গর্বিত ছিলেন। তিনি বহুবার বিদেশ থেকে আমন্ত্রণ পেলেও কখনও বিদেশে যাননি।- 

সঠিক অনুচ্ছেদ শিরোনাম কোনটি?
titleA. জন্ম
titleB. শিক্ষাজীবন
titleC. দেশীয় উপকরণ ব্যবহার
titleD. লোকশিল্পে উৎসাহ
উত্তর: titleD
মূল নিবন্ধ: 

শোয়েনস্ট্যাট তাকে ধন্য ও ভার্জিন মেরির প্রতি দৃঢ়   নিবেদনের উপর জোর দিয়েছিলেন, তাকে ভালবাসা এবং বিশুদ্ধতার নিখুঁত উদাহরণ হিসাবে ধরে রেখেছেন। শোয়েনস্ট্যাট তার সাথে প্রেমের একটি আধ্যাত্মিক চুক্তি প্রতিষ্ঠার মাধ্যমে ধন্য মাকে (এবং সেইজন্য তার ঈশ্বরিক পুত্র, যিশু খ্রিস্টকে) বাড়িতে আমন্ত্রণ জানান। এটি এর সদস্যদের বাচ্চাদের মান এবং বিশুদ্ধতা অর্জন এবং মরিয়মকে তাদের মা হিসাবে ভাবাতে উত্সাহিত করে।

সঠিক অনুচ্ছেদ শিরোনাম কোনটি?
titleA. মরুভূমি আধ্যাত্মিকতা
titleB. খ্রীষ্টের কিংডম, আধ্যাত্মিকতা
titleC. শোএনস্ট্যাট মুভমেন্ট
titleD. ফোকলারে মুভমেন্ট
উত্তর: titleC
৫ নভেম্বর, ২০১৯ খ্রিস্টাব্দে ফেসবুক ও টুইটারে পোস্ট দিয়ে সৃজিত জানান তার নতুন এ ওয়েবসিরিজের কথা। নতুন ফেলুদা চরিত্রে কে অভিনয় করবেন এ নিয়ে বিভ্রান্তি ছিল। অনির্বাণ ভট্টাচার্য, টোটা রায় চৌধুরী, যিশু সেনগুপ্ত এবং আবির চট্টোপাধ্যায়-সহ বেশ কয়েকটি নাম নিয়ে আলোচনা হয়। জটায়ুর চরিত্রে অনির্বাণ চক্রবর্তীকে নির্বাচন করা হয় শুরুতেই। তোপসের চরিত্র নিয়ে একেবারে নতুন কিছু করার কথাও ভাবা হয়। পরবর্তীতে ১২ নভেম্বর টোটাকে এ চরিত্রের জন্য মনোনিত করা হয়। এটাই পরিচালকের সাথে তার প্রথম কাজ। সৃজিত বলেন, চরিত্র নির্বাচনের ক্ষেত্রে বেশ কয়েকটি দিক খেয়াল রাখা হয়। আবির ওয়েব ধারাবাহিক করবেন কী না তা নিয়ে বিভ্রান্ত ছিলেন। অনির্বান হইচই নামক অপর এক ওয়েব প্ল্যাটফর্মের সাথে চুক্তিবদ্ধ। এছাড়া ফেলুদার স্কেচের সাথে টোটার মিল রয়েছে। তাই টোটাকে নির্বাচন করা হয়। চরিত্রটি পাওয়ার পর টোটা ফেলুদা চরিত্রের মত নিয়মিত যোগব্যায়াম শুরু করেন।।

তোপসে চরিত্রে নতুন মুখ নেওয়ার কথা বলেছিলেন পরিচালক। পরবর্তীতে কল্পন মিত্রকে এ চরিত্রের জন্য নির্বাচন করা হয়। মগনলাল মেঘরাজ চরিত্রের জন্য রজতাভ দত্ত আর খরাজ মুখোপাধ্যায়কে ভাবা হয়েছিল। পরবর্তী স্কেচের মিলের সাথে সাদৃশ্য রেখে এ চরিত্রে নির্বাচন করা হয় খরাজকে।

সঠিক অনুচ্ছেদ শিরোনাম কোনটি?
titleA. প্রযোজনা ও উন্নয়ন
titleB. নামকরণ
titleC. নির্মাণ
titleD. চরিত্র নির্বাচন
উত্তর: titleD
ঠিক কখন এ সূরাটি নাযিল হয়েছিল সে সম্পর্কে বিভিন্ন বর্ণনা পাওয়া যায়। হযরত ইবনে ওমর বলেনঃ সূরা নছর বিদায় হজ্বে অবতীর্ণ হয়েছে। এরপর ""আলইয়াওমা আকমালতু লাকুম দিনাকুম"" আয়াত অবতীর্ণ হয়। এর পর রসূলুল্লাহ্‌ মাত্র আশি দিন জীবিত ছিলেন। রসূলুল্লাহ্‌ -এর জ়ীবনের যখন মাত্র পঞ্চাশ দিন বাকী ছিল, তখন কামালার আয়াত নাযিল হয়। অতপরঃ মৃত্যুর পঁয়ত্রিশ দিন বাকী থাকার সময় ""লাকাদ যা-আকুম রাসূলুম মিন আনফুছিকুম আযীযুন আলাইহি ..."" আয়াতটি অবতীর্ণ হয় এবং একুশ দিন বাকী থাকার সময় "ইত্তাক্বু ইয়াওমান তুরযাউনা ফিহী ..."" আয়াতটি অবতীর্ণ হয়।

সঠিক অনুচ্ছেদ শিরোনাম কোনটি?
titleA. আয়াতসমূহ
titleB. নাযিল হওয়ার সময় ও স্থান
titleC. বাংলা অনুবাদ
titleD. শানে নুযূল
উত্তর: titleB
মিলিসিয়া কাতালান ( জ। "কাতালান মিলিটিয়া" ) স্পেনীয় জাতীয়তাবাদী এবং অতি-ক্যাথলিক সশস্ত্র আধা - সামরিক গোষ্ঠী ছিল যা 1976 এবং মধ্য 90-এর দশকে কাতালোনিয়াতে পরিচালিত হয়েছিল। এই গোষ্ঠীর প্রধান লক্ষ্য ছিল কাতালান স্বাধীনতা-সম্পর্কিত সমিতি এবং স্বাধীনতাবাদী দল (বিশেষ করে মুভিমেন্ট ডে ডিফেনসেস দে লা টেরা , কাতালান স্বাধীনতা আন্দোলনের অন্যতম প্রধান সংসদীয় রাজনৈতিক অভিব্যক্তি); কিন্তু মিলিসিয়া কাতালানাও এমন ক্লিনিকে আক্রমন করেছিলেন যেখানে গর্ভপাত করা হয় (1989 সালে, ডেক্সিয়াস ক্লিনিকের মুখবন্ধ ব্যান্ডটিকে দায়ী করে একটি বিস্ফোরণ দ্বারা ক্ষতিগ্রস্ত হয়েছিল। ), এলজিবিটি স্থানীয় এবং পতিতাবৃন্দ একইভাবে, তারা বিকল্প বামের হুমকি এবং ভয়ঙ্কর সংগ্রাহককে পাঠিয়েছিল এবং যারা জনপ্রিয় থিয়েটার কোম্পানী এলস জোগলারস মত ক্যাথলিকবাদের সাথে বিদ্রুপ করেছিল। তার সবচেয়ে বিখ্যাত আক্রমণের মধ্যে একটি ছিল অগস্ট 1986 সালে মন্টসেরাট অভয়ারণ্যের কাছাকাছি উত্তেজিত অগ্নি, ২000 হেক্টর, পাহাড়ের 75% এলাকা পোড়াতে এবং একদিনের জন্য আশ্রয়স্থলে 1000 জনকে পৃথক করে ফেলে। 

সঠিক অনুচ্ছেদ শিরোনাম কোনটি?
titleA. স্পেন
titleB. ইতিহাস
titleC. যুক্তরাষ্ট্র
titleD. গানপাউডার ষড়যন্ত্র
উত্তর: titleA